Казна панда – минь пингтонк ингольдень VII сядокизонь ошпандсь, конась ащи Пойвелеть эзда кельме и шивалгомширеса сери супать пряса Иссать и Ошпанда ляйбрять ёткса. Мокшет тоса эрясть XIV сядокизоть самс. Вастонц кувалмоц 126, келец 82 метра. Паксять ширде кувалмованза шувфоль лотка и кепотьфоль модань мар. Тяниень пинста марсь кафта пяле мархта метрань серешка, лоткть кърхкалмоц пяле метрашка. Шистяма пяльде ошпандсь кемокстафоль якстерьгодомонза пълхтаф сёвоньца, конань эряйхне марсезь перьфканза. Шувондоматне ётафтольхть 1940, 1950, 1953, 1954 кизотнень.

Мокшень сокай-видиень литератур - XIX-XX сядокизонь мокшень кяльвалонь тарадсь. Ся пингть мокшетнень ёткста ламотне маштсть ни морафтома, сёрмадома, тя пингть кармась латцевома сокай-видиень азондомань кяльвалське. Калконь азондомань тя формась ули кода лемдемс стама куцеманякс, мъзярда кяльвалсь ётась фольклоронь стадияста литературонь стадияти. Иля валса корхтазь, сокай-видиень азондомань кяльвалда меле кармась латцевома мокшень афкуксонь реализмань ди романтизмань литературсь. Мокшень сокай-видиень литературсь, кода калконь литературське, - тяка калконь вайгялец, аньцек тя вайгяльсь моли ни васенце пялес афкуксонь литераторхнень эзда. Нят ульсть валморамань и азондомань сёрмадомат, конатнень латцезень асувонь маряй интелигенциясь. Тяфтама васенце литераторкс ульсть велень тонафтыхне, калконь маштомашинь содайхне, синь покамаснон сёрматкшнезь рузонь ди омба масторонь тонафтф ломаттне. Афкуксонь мокшень литературть ушетксоц моли Роман Учаев.

Норвегонь кяль (norsk) пялевень германиянь кяльхнень эзда фкясь. Масторонь кяльсь Норвегияса. Малады шведонь ди данонь кяльхненди. Ащихть кафта башка норвегонь кяльхть: сёрмадома норвегонь кяль букмол (""кинигань кяль"") ди нюнорск (""од норвегонь"") кяль.

Петерсон, Криша (рузкс Петерсон Григорий Павлович) (1839 – 1909) - Мокшень масторть содаензон эзда фкясь, сон ульсь Пензань, Томбувань тонадома аркивонь комиссиень полаяйкс.

Мангани (латинокс Manganum, символоц Mn) - бокстонь субгруппастонь, нилеце периодонь кимиень элементсь,атомонь номероц 25. Сияза акша тюссонь кшни.

Недьксонц (лопанзон) кочксесазь ащемковста-медьговста. Косьфнесазь эшкс вастса аф шинь каршеса вельхтяф ала. Юронц шувондсазь сёксенда. Ведьмонзон аноклакшесазь таштамковста.

Атянь штатол – мокшень койхнень коряс эрь юромсь ванфтозе эсь атянь штатолонц. Очижинь карша кърьвяснезь атянь штатолть, сонь ваксс путнесть Атянь вазь.

Покрав баба - кой, ила, конань мокшетне и эрзятне ётафнезь Покравста (14 октябрьста). Эряфкшу авать лангс щафнесть веленьбокт шарфтф ор, лиясташамазонза щафнесть шамафкс, конань тиендезь эчке кагодста или котфста, керсесть варянят сельмонди и кургонди; авать пильгс щафнесть карьхть, сялдазонза сотнесть моцькя талхкст, тиендсть тяфтама жа сакал. Покрав бабась ""арнесь"" тяльме лангса, кудста кудс ётафнезе стенава тяльмонц, тяфта паннесь цилидихнень и унжетнень эса. Кой-кона велетнень эса тяльмоть вастс ластя арнесь ""байдек"" лангса, кядьсонзоль банянь тумонь тяльме. Тяльмоса эрьхнезень шабатнень , штоба сяда кулхцондольхть, автанень , штоба аф нолгодольхть.